kardosdrur/scandi-wiki huggingface dataset:
Terminologia Anatomica

Terminologia Anatomica (TA) er en international standard omkring menneskelig anatomisk terminologi. Den blev udviklet af Federative Committee on Anatomical Terminology (FCAT) og International Federation of Associations of Anatomists (IFAA), og blev udgivet i 1998. Den afløste den tidligere standard Nomina Anatomica. Terminologia Anatomica indeholder terminologi for omkring 7.500 menneskelige macroskopiske anatomiske strukturer. I april 2011 blev Terminologia Anatomica udgivet online af Federative International Programme on Anatomical Terminologies (FIPAT), efterfølgeren til FCAT.

Kategorier af anatomiske strukturer 
TA inddeler anatomiske strukturer i følgende hovedkategorier (Latin standard i parentes) :

A01: Generel anatomi (anatomia generalis) 
 Generalle termer (anatomia generalissima) 
 Dele af menneskekroppen
 Planer, linjer og regioner

A02: Knogler (ossa) 
 Generelle termer 
 Kranium
 Kraniets knogler
 Vertebrale columna
 Knogler på øvre lem
 Knogler på nedre lem

A03: Led (juncturae)
 Generelle termer 
 Kranieled
 Vertebrale led
 Thorakale led
 Bækkenringens led
 Den øvre ekstremitets led
 Den nedre ekstremitets led

A04: Muskler (musculi)
 Generelle termer 
 Hovedets muskler
 Nakkens muskler
 Ryggens muskler
 Brystets muskler
 Mavens muskler
 Øvre ekstremitets muskler
 Nedre ekstremitets muskler
 Seneskede og slimsæk

A05: Fordøjelsessystem (systema digestorium)
 Mund
 Isthmus faucium
 Svælg
 Spiserør
 Mavesæk
 Tyndtarm
 Tyktarm
 Lever, Galdeblære
 Bugspytkirtel

A06: Respiratoriske system (systema respiratorium)
 Næse
 Strubehoved
 Luftrør
 Bronkie
 Lunger

A07: Brysthulen (cavitas thoracis)

A08: Urinsystem (systema urinarium)
 Nyre
 Urinleder
 Urinblære
 Kvindelige urinrør
 Mandlige urinrør

A09: Genitale systemer (systemata genitalia)
 Indre kvindelige genitalia
 Ydre kvindelige genitalia
 Indre mandlige genitalia
 Ydre mandlige genitalia
 Mellemkød

A10: Abdominopelvisk hulrum (cavitas abdominis et pelvis)
 http://www.unifr.ch/ifaa/Public/EntryPage/ViewTA/TAa10.html

A11: Endokriner kirtler (glandulae endocrinae)
 Hypofysen
 Koglekirtel
 Skjoldbruskkirtel
 Parathyreoidea
 Binyre
 Langerhanske øer

A12: Cardiovaskulære system (systema cardiovasculare)
 Generelle termer 
 Hjerte
 Arterier
 Vener
 Lymphatisk trunks og kanal

A13: Lymfesystemet (systema lymphoideum)
 Primære lymfeorganer
 Sekundære lymfeorganer
 Regionale lymfenoder

A14: Nervesystemet (systema nervosum)
 Generelle termer 
 Centralnervesystemet
 Meninges
 Rygsøjle
 Hjerne
 Medulla oblongata
 Pons
 Mesencephalon
 Cerebellum
 Diencephalon
 Telencephalon
 Perifere nervesystem
 Kranialnerver
 Spinalnerver
 Autonome nervesystem

A15: Sanseorganer (organa sensuum)
 Olfactoriske organ (næsen og relateret strukturer) - Se også: olfaction. 
 Øjet og relateret strukturer (visuelle system) - Se også: visual perception.
 Øre (auditorisk system) - Se også: hørelse.
 Gustatorisk organ (tungen og relateret strukturer) - Se også: smag.

A16: Integumentet (integumentum commune)
 Hud
 Subkutant væv

Se også 
 Terminologia Embryologica
 Foundational Model of Anatomy
 International Morphological Terminology

Referencer 

Anatomiske termer
Natives Éditions

Natives Éditions (også kendt som Natives og Natives Communications) er en fransk udgiver og pladeselskab grundlagt i 1996. Det er specialiseret i kunstudgivelser (moderne fotografier, maleri), musikvidenskabelige udgivelser og cd-produktion.

Vigtige kunstnere 
 Asca S.R. Aull
 Michel Chapuis
 Pierre Espagne
 Philippe Foulon
 Guy de Malherbe
 Marina Tchebourkina
 Xavier Zimbardo

Eksterne henvisninger 
 Natives Éditions’

Referencer 

Forlag fra Frankrig
Pladeselskaber fra Frankrig
Etableret i 1996
Uilleann pipes

Uilleann pipes [] (af irsk uilleann [] "albue" og engelsk pipes, på irsk píoba uilleann) er en traditionel irsk sækkepibe. Navnet "albuepiber" kommer af at sækken får luft fra en blæsebælg som er fastgjort til albuen og hoften, mens sækken for de fleste sækkepibetypers vedkommende blæses op med luft fra lungerne.

Historie 
De første godt dokumenterede sækkepiber fra Irland er nærmest identiske med de highland pipes som fortsat bruges i Skotland. Disse kaldes på irsk píob mhór ("stor pibe"). 

Det tidligste bevarede uilleann pipes stammer fra andre halvdel af 1700-tallet. Dateringen er ikke helt sikker, for det er først i den senere tid forskningen på den historiske udvikling er kommet i gang. Formen som er normal blev udviklet omkring 1760–1780 og har ændret sig ganske lidt siden. Instrumentet blev kaldt union pipes i den første tid, irish pipes har også vært brugt.

Beskrivelse 
Klangen er rundere og volumenet meget lavere end den høje, skarpe lyd fra den skotske great highland bagpipe, så instrumentet kan spilles indendørs.

Uilleann pipes spilles næsten altid siddende. Blæsebælgen placeres under højre arm; under venstre sidder sækken. De tre dronet (baspinetne) lægges i fanget og kan skiftes ind- eller ud ved hjælp af en ventil. Derudover findes såkaldte regulators, normalt tre. Disse fungerer på samme måde som orgelpiber, dvs. at de ikke giver lyd fra sig før musikeren trykker en flap ned. Regulatorens flapper betjenes med højre hånds tommelfinger eller håndkant og producerer akkorder. Melodipiben, som kaldes chanter, er udstyret med et dobbelt rørblad og har et toneomfang på to oktaver; den højeste oktaven nås ved at "overblæse", altså øge lufttrykket. Enden på melodipiben hviler mod spillerens lår, bortset fra når de dybeste tonene spilles. Stakkatospil kan opnås ved at udøveren dækker åbningen af chanteren med låret, og så bare åbne og lukke de nødvendige gribehuller. Lukkes et gribehul før næste åbnes får man en stakkatovirkning fordi lyden dør bort når luftstrømmen lukkes af.

Instrumentet stemmes oftest i D, men det findes også såkaldte "flat-pitched pipes", en fællesbetegnelse på set stemt i cis, c, h (B) og b (B♭).  

Uilleann pipes bliver hovedsagelig fremstillet i sort ibenholt.

Litteratur 
 Brian. E. McCandless. “The Pastoral Bagpipe” Iris na bPiobairi  17 (våren 1998), 2: s. 19-28.
 O'Farrell's Treatise on the Irish Bagpipes (The Union Pipes) 1801

Eksterne henvisninger 
 Seamus Ennis spiller et full set
 Den irske sekkepipeforeningen Na Píobairí Uilleann
 Amatøropptak med uilleann pipes 
 'Tools of the Trade' - Intervju med Liam O'Flynn om uilleann pipes 
 A rough guide to the history of the Uilleann (Irish) Pipes 

Musik fra Irland
Blæseinstrumenter
S-gruppen

S-gruppen (, ) er et finsk detailhandelskooperativ med hovedkvarter i Helsinki. S Group's omsætning var på 10,544 mia. Euro i 2007 og der var 35.899 ansatte. Virksomheden er etableret i 1904. Den består af 22 regionale kooperativer, som opererer over hele Finland i markedet for dagligvarer, udvalgsvarer, tankstationer, hoteller og restaurant-services, jordbrugs relaterede varer og bilsalg. Det fulde navn for kooperativet er Suomen Osuuskauppojen Keskuskunta (SOK). Det er engageret i tæt konkurrence med Kesko, med hvem de deler en oligopol lignende position på flere markeder.

Koncernen har forretninger i Finland, Estland, Letland, Litauen og Rusland.

Organisationens loyalitetskort kaldes for S-Etukortti.

Ejerskab 
Kunderne kan investere et mindre beløb og blive kundeejer. En kundeejer modtager et medlemskort, S-Etukortti, som fungerer som et betalingskort eller et kreditkort. For de penge der benyttes i S-gruppens butikker udbetales en Bonus, som tilbagebetales på S-Bank konto. Bonussen varierer fra 1 % til 5 % alt efter, hvor stort et beløb der benyttes.

Lokale kooperativer 
S-gruppen består af 22 regionale kooperativer og 13 lokale kooperativer. Totalt set havde de 1,7 mio. medlemmer i 2007, et antal der er vokset fra 1,2 mio. 2003. Omsætningen fra medlemmerne var på 6,8 mio. og 263 mio. blev betalt i Bonus.

Supermarkeder 
S-gruppen driver fire forskellige supermarkedskæder:
 Sale – en kæde af små købmandsbutikker, primært lokaliseret på landet og i mindre byer, med fokus på service snarere end udvalg. Sale-butikker tilbyder ofte kun hverdagsdagligvarer. Der er omkring 170 Sale-butikker i Finland.
 Alepa – dette er lig med Sale i Storhelsinki-regionen – der er omkring 70 Alepa butikker i forstæderne til Helsinki og de nærliggende byer.
 S-market – større supermarkeder med et større udvalg af varer og ofte med tillægsservices. Det er den største af S Group's supermarkedskæder, med omkring 400 butikker i Finland.
 Prisma – en hypermarked-kæde med omkring 50 butikker i Finland og de baltiske lande, i de større byer.

Den største salgsomsætning stammer fra S-market (49 %) og fra Prisma 39 %.

S-gruppens supermarkeder driver de private brand Rainbow og Kotimaista, for produkter der er fremstillet i Finland og no-frills X-tra i partnerskab med Coop Trading en nordisk indkøbsorganisation. Non-food produkter markedsføres under House-navnet.

S-gruppen er vokset betydeligt i Finland de seneste år, og den er vokset ved organisk vækst og ved opkøb.

Øvrige forretningsområder 
S-gruppen driver også Sokos en kæde af stormagasiner, ABC tankstationer, hotel-kæden Sokos Hotels, flere restaurant brands såsom Rosso, Sevilla og Amarillo, Agrimarket, som sælger jordbrugs- og DIY-forsyninger og en række bilforhandlere for Peugeot.

S-Bank 
S-gruppen driver Finlands første supermarkedsbank, S-Bank (S-Pankki Oy)

Referencer

Eksterne henvisninger 

 S-Kanava  – The company portal 
 S-Kanava  – The company portal 
 S-Kanava  – The company portal 

Virksomheder i Helsinki
Detailvirksomheder fra Finland
Kooperative virksomheder
Hotel-, restaurant- og turistvirksomheder fra Finland
Tornesch

Tornesch er en by og en kommune i det nordlige Tyskland, beliggende under Kreis Pinneberg i den sydlige del af delstaten Slesvig-Holsten.

Geografi 
Tornesch ligger 16 km nordvest for Hamborg på en geest der rager ind i marsken i dennes udkant. Den grænser op til byen Uetersen og kommunerne Klein Nordende, Ellerhoop, Prisdorf og Heidgraben. Kommunen afgrænses mod syd af vandløbene Pinnau og Bilsbek, mod vest Ohrtbrookgraben og mod øst til tidligere Bundesstraße og motorvejen A 23.

I Tornesch ligger bydelene Ahrenlohe, Esingen og Oha. Flyvepladsen Ahrenlohe ligger i kommunen og krydses af jernbanen Hamborg-Altona–Kiel, der har station i byen.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Christian Degn

Christian Friis Degn (født 18. maj 1979 i Randers) er en dansk TV-vært. Han har siden 2014 været vært på Hammerslag. Forinden skiftet til Hammerslag arbejdede han for Danmarks Radios TV Avisen.

Uddannelse og Karriere 

 1997 reporter på ungdomsbladet Chili
 1998 matematisk student, Randers Statskole og derefter lærer på Mellerup Efterskole
 1999 studerende, Danmarks Journalisthøjskole
 2001 praktikant, TV2 Østjylland
 2003 Uddannet journalist. Reporter på “Rene Ord For Pengene”, DR Nordjylland, TV Avisen og 19 Direkte
 2004 TV2 Nyhederne og derefter TV Avisen, København
 2006 Nomineret til Cavlingprisen for “Kødskandalen”, DR Kontant
 2006 Reporter i TV2 Gravegruppe
 2009 21 Søndag, DR
 I 2014 blev Degn vært på Hammerslag - et værtskab, som han overtog fra Peter Ingemann.
 I oktober 2019 skiftede Christian Degn til TV 2 Charlie og blev vært på Hvem vil være millionær? Og Go’ Aften Live .
 2020 Alt Det Min Far Ikke Har Lært Mig, Nybyggerne og Dine Fulde Fem
 Siden 2020 har han været vært på tv-programmet Nybyggerne.
 I foråret 2023 medvirkede han i et dokumentarprogram, hvor han italesatte sin dårlige sædkvalitet. En stor del af teksten i dette afsnit er hentet direkte fra Christian Degns egen hjemmeside: https://christiandegn.dk/

Privatliv 
Degn er født i Randers, men han er opvokset i Råby ved Randers Fjord.

Degn er forlovet med Trine Johst Vammen. Sammen har de sønnen Vagn.

Referencer 

Tv-værter fra Danmark
Ansatte i DR
Personer fra Randers
Hammerslag
Vindere af kørermesterskabet i Formel 1

Kørermesterskabet i Formel 1 (Formula One World Drivers' Championship (WDC)) bliver uddelt af Det Internationale Bilsportforbund (FIA) til den kører som scorer flest point i Løbet af en sæson. Kørermesterskabet blev første gang uddelt i  da det første Formel 1 blev kørt. Nino Farina blev den første som vandt det.

FIA erklærer ikke officielt en verdensmester før det sidste løb i sæsonen er kørt, men en kører kan afgøre det før sæsonafslutningen ved at have en så stor pointføring at det ikke er muligt for nogen andre at vinde det. Kørermesterskabet er blevet afgjort før sæsonafslutningen hele 28 af de 67 Formel 1-sæsonerne som er blevet kørt (til 2016). Den tidligste afgørelse var i 2002, da Michael Schumacher sikrede sig mesterskabstitlen da der seks løb tilbage af sæsonen.

I alt har 33 forskellige kørere vundet kørermesterskabet i Formel 1, med tyske Michael Schumacher samt britiske Lewis Hamilton, som de mest vindende med 7 titler hver. Schumacher besidder også rekorden for flest mesterskabstitler i træk, da han vandt alle 5 i perioden  til . Regerende titelholder er Max Verstappen, som har vundet de seneste 2 verdensmesterskab i 2021 og 2022. Max Verstappen er dog ikke officielt verdensmester endnu, men han har tilstrækkelig pointføring.

Sorteret efter sæson

Noter til tabellen 
* Indikerer at konstruktøren også vandt konstruktørmesterskabet (afholdt siden 1958).

Sorteret efter kører

Sorteret efter nationalitet

Sorteret efter konstruktør 
(Konstruktører i fed skrift kører fortsat aktivt i dag)

Sorteret efter dækproducent

Se også 
 Vindere af konstruktørmesterskabet i Formel 1

Formel 1
Amber Neben

Amber Neben (født 18. februar 1975) er en amerikansk cykelrytter, som vandt verdensmesterskabet i enkteltstart i 2016 og 2008. Hun vandt mesterskabet i USA i linjeløb i 2003. Fra 2017 kører hun for .

Referencer

Eksterne henvisninger 

Kvindelige cykelryttere fra USA
Deltagere for USA ved sommer-OL 2008
Deltagere for USA ved sommer-OL 2012
Deltagere for USA ved sommer-OL 2020
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2020
Team Rytger

Team Rytger powered by Carl Ras er et cykelhold fra Danmark, der blev etableret i 2014. I 2015 blev det registreret som et UCI Women's Team, hvilket gjorde, at holdet kunne konkurrere i cykelløb som UCI World Cup for kvinder, men dette var ikke gældende for 2016.

I 2017 blev holdet oprettet på ny, denne gang som et DCU Elite Team for damer. Halvdelen af holdet er eliteryttere, den anden halvdel er juniorryttere.

Holdet

2024
Foreløbig trup

2023

Sejre

2022

Sejre

2021

Sejre

2017 
Elite:
Kamilla Sofie Vallin
Johanne Marie Marcher
Emma Norsgaard Jørgensen
Josefine Huitfeldt
Ellinor Huusko

Junior:
Silje Alsbjerg
Mette Egtoft Jensen
Nanna Sif Warming
Caroline Andersson
Julia Borgström

2015

2014

Referencer

Eksterne henvisninger 
 
 

Cykelhold for kvinder
DCU Elite Team
Course de la Paix Juniors

Course de la Paix juniors, kendt som Fredsløbet, er et cykelløb i Tjekkiet, der blev etableret i 1965 og arrangeres hvert år i maj. Løbet er for juniorer i alderen 17-18 år og er en del af Course de la Paix. Course de la Paix Juniors er en del af UCI Juniors Nation' Cup. Det regnes for et af verdens største U19-etapeløb.

Vindere 

|-
| 1965 || Fritz Germin || ||
|-
| 1966 || Petr Hladik || ||
|-
|  ||colspan=3 align=center|Intet løb
|-
| 1974 || Vladimir Chapovalov || ||
|-
| 1975 || Ivan Romanov || ||
|-
| 1976 || Jiří Korous || ||
|-
| 1977 || Alessandro Paganessi || ||
|-
| 1978 || Falk Boden || ||
|-
| 1979 || Alberto Molinari || ||
|-
| 1980 || Vladimír Kozárek || ||
|-
| 1981 || Berndt Pfister || ||
|-
| 1982 || Christian Jager || ||
|-
| 1983 || Roman Kreuziger || ||
|-
| 1984 || Ondrej Glajza  || ||
|-
| 1985 || Leonid Lebedev || ||
|-
| 1986 || Miroslav Lipták || ||
|-
| 1987 || Luboš Pekárek || ||
|-
| 1988 || František Trkal || ||
|-
| 1989 || Petr Cirkl || ||
|-
| 1990 || Danilo Klaar || ||
|-
| 1991 || Jiří Pospíšil || ||
|-
| 1992 || Petr Herman || ||
|-
| 1993 || Janek Ermal || ||
|-
| 1994 || Dmitrij Parfimovitj || ||
|-
| 1995 || Denis Mensjov || ||
|-
| 1996 || Denis Bondarenko || ||
|-
| 1997 || Christian Werner || ||
|-
| 1998 || Michal Mourecek || ||
|-
| 1999 || Fabian Cancellara || ||
|-
| 2000 || Piotr Mazur ||  Łukasz Bodnar ||  Tomasz Dejewski
|-
| 2001 || Sven Krauss || ||
|-
| 2002 || Peter Velits ||  Dmitrij Kozontjuk ||  Igor Klak
|-
| 2003 || Peter Velits ||  Maksim Belkov ||  Zdeněk Štybar
|-
| 2004
|  Roman Kreuziger
|  Simon Špilak
|  Anders Berendt Hansen
|-
| 2005
|  Tanel Kangert
|  André Steensen
|  Rein Taaramäe
|-
| 2006
|  Martin Hačecký
|  Róbert Gavenda
|  Jakob Kratochvila
|-
| 2007
|  Michał Kwiatkowski
|  Matthias Brändle
|  Fabian Schaar
|-
| 2008
|  Michał Kwiatkowski
|  Peter Sagan
|  Eliot Lietaer
|-
| 2009
|  Łukasz Wiśniowski
|  Nikias Arndt
|  Wilco Kelderman
|-
| 2010
|  Jevgenij Sjalunov
|  Asbjørn Kragh Andersen
|  Petr Vakoč
|-
| 2011
|  Magnus Cort Nielsen
|  Aleksej Rybalkin
|  Olivier Le Gac
|-
| 2012
|  Niklas Eg
|  Søren Kragh Andersen
|  Ildar Arslanov
|-
| 2013
|  Mads Pedersen
|  Logan Owen
|  Mathieu van der Poel
|-
| 2014
|  Magnus Bak Klaris
|  Rayane Bouhanni
|  William Barta
|-
| 2015
|  Brandon McNulty
|  Adrien Costa
|  Nikolaj Ilitjev
|-
| 2016
|  Christopher Blevins
|  Jevgenij Kazanov
|  Jaka Primozic
|-
|2017
|  Idar Andersen
|  Andreas Leknessund
|  Andrea Bagioli
|-
| 2018
|  Remco Evenepoel
|  Mattias Skjelmose
|  Ludvig Aasheim
|-
| 2019
|  Hugo Toumire
|  Maurice Ballerstedt
|  Andrea Piccolo
|-
| 2020
| colspan=3 align=center|Aflyst
|-
| 2021
|  Per Strand Hagenes
|  Emil Herzog
|  Cian Uijtdebroeks
|-
| 2022
|  Emil Herzog
|  António Morgado
|  Jørgen Nordhagen
|-
| 2023
|  Jørgen Nordhagen
|  Andrew August
|  Senna Remijn
|}

Eksterne henvisninger 

Cykelløb i Tjekkiet
Etableret i 1965
Konstantinos Nazis

Konstantinos Nazis er en græsk sanger der har udgivet flere hit-singler i Grækenland.

Karriere
Nazis har medvirket på Knock Out's "Otan Ponao Do Glentao" men har også selv udgivet singler som f.eks. "Thelo Ta Dika Sou Ta Filia" som i december 2016 havde mere end 8 mio. views på YouTube. Derudover har han også udgivet "Se Ola Nai" og senest "Egkefalika."

Til trods for at det først er i 2016 han for alvor er blevet et kendt ansigt på den græske musikscene, har han tidligere deltaget i det græske X-factor. Her afsluttede han på en 7. plads og blev altså ikke en finalist, men nåede at være med i live-showene.

Kilder 

Sangere fra Grækenland
Tjek fødselsår
Froland Station

Froland Station (Froland stasjon) er en jernbanestation på Arendalsbanen, der ligger i Froland kommune i Norge. Stationen består af et spor og en perron. Stationsbygningen er opført i træ efter tegninger af Paul Armin Due.

Stationen åbnede 23. november 1908 sammen med den første del af Arendalsbanen fra Arendal til Froland. 1. juni 1970 blev den gjort ubemandet, og i 1980 blev den nedgraderet til trinbræt.

Litteratur

Eksterne henvisninger 

Stationer på Arendalsbanen
Etableret i 1908
Stoa Station

Stoa Station (Stoa stasjon eller Stoa holdeplass) er en jernbanestation på Arendalsbanen, der ligger i området Stoa i Arendal kommune i Norge. Stationen blev taget i brug 19. juli 2008 under kapsejladsen Norwegian Grand Prix og blev efterfølgende indviet officielt 18. august 2008.

I forhold til flere andre stationer på Arendalsbanen, der stammer fra banens åbning i 1908 eller de efterfølgende år, så er Stoa en forholdsvis moderne station, hvor der er gjort brug af beton og stål i stedet for træ og grus. Den er dog ret simpel, idet den stort set kun består af et spor og en perron med et læskur af glas. Stationen ligger i øvrigt i et område med flere indkøbscentre og industrivirksomheder.

Eksterne henvisninger 

Stationer på Arendalsbanen
Etableret i 2008
Rise Station

Rise Station (Rise stasjon) er en jernbanestation på Arendalsbanen, der ligger i Rise i Arendal kommune i Norge.

Stationen åbnede 16. september 1907, da Grimstadbanen, også kaldet Grimstad-Frolandbanen, blev taget i brug mellem Grimstad og Rise. 23. november 1908 blev stationen forgreningsstation, da den første del af Arendalsbanen åbnede mellem Arendal og Froland. For at skaffe den bedst mulige korrespondance mellem togene var der op til tre tog, der skulle ekspederes samtidig på Rise Station.

Persontrafikken på Grimstadbanen blev nedlagt 1. september 1961, hvorved Rise Station mistede sin funktion som forgreningsstation. I stedet blev der nu korrespondance med rutebil til Grimstad. 26. november 1983 blev stationen gjort ubemandet.

Stationsbygningen blev opført i jugendstil i 1910 efter tegninger af Paul Armin Due. Den blev fredet i 2002 sammen med stationsparken og mange andre dele af stationen. Stationsbygningen er nu solgt fra. Vandtårnet, der også er fredet, er opført i pudsede mursten og træpaneler. Der findes kun et andet vandtårn af samme type.

Litteratur

Noter

Eksterne henvisninger 

 

Stationer på Arendalsbanen
Etableret i 1907
Så er der tegnefilm

Så er der tegnefilm var et tv-program med korte klassiske tegnefilm, der blev sendt på DR1 fredag eller lørdag aften i årene 1980-1991. Programmet blev i alle årene redigeret af Jakob Stegelmann. 

Programmerne varede cirka 25 minutter og var opbygget efter en fast skabelon. Først en film med Tom & Jerry, dernæst en film fra Warner Bros. (Looney Tunes og Merrie Melodies), og til sidst en film fra Disney.

Programmet blev indledt med en tegnet introsekvens. I programmets levetid har der været tre forskellige introsekvenser; de to første var tegnet af Jørgen Klubien og den sidste af Stefan Fjeldmark.

I 1992 blev programmet efterfulgt af Disney Sjov, ligeledes med Stegelmann ved roret.

Så er der tegnefilm vendte tilbage på DR Ultra i 2013-15 i en lidt anden form, hvor Jakob Stegelmann og sønnen Benjamin præsenterede tegnefilmene.

Kilder 

Animerede tv-serier
DR-programmer
Prins Ruperts dråbe

Prins Ruperts dråber, der også er kendt som hollandske tårer, er glas formet ved at dryppe smeltet glas i meget koldt vand. Glasset køler i en lang dråbe som en haletudse med en lang, tynd hale. Det kolde vand afkøler det smeltede glas på ydersiden, mens det indre forbliver betydeligt varmere. Når glasset i det indre i sidste ende afkøles, trækker det sig sammen inden i den allerede stivnede overflade. Dette medfører meget store trykspændinger på overfladen, mens kernen i dråben er i en tilstand af trækspænding. Dermed er det blevet til en slags hærdet glas.

De meget høje spændinger i dråben giver anledning til selvmodsigende egenskaber, såsom evnen til at modstå et slag fra en hammer på den tykke ende uden at brække i stykker, mens der sker en eksplosiv knusning, hvis enden bare bliver lidt beskadiget.

Eksterne henvisninger 

 WATCH: What happens when a bullet hits an 'unbreakable' Prince Rupert's drop. One of science's weirdest enigmas just got freakier. Science Alert 2016

 
Fysik
Småkongerige

Et småkongerige er en uafhængig territorial enhed, som kun kontrollerer dele af en etnisk gruppe eller nations territorium. De var udbredte før dannelsen af moderne stater. Flere moderne stater er et resultat af en samling af disse småkongeriger – en rigssamling. Et eksempel på dette er Norge som blev samlet af Harald Hårfager i ca. 872. De mange dele af Det tysk-romerske rige regnes ikke som småkongeriger, da de i nogen grad var underlagt Den tysk-romerske kejser og dermed ikke var fuldstændigt uafhængige.

Småkongerige er en betegnelse, der anvendes retrospektivt af historikere, og blev ikke brugt af staterne selv. I nogle tilfælde blev lederne af disse stater slet ikke betegnet som konger.

Monarki